EkBass/fiwiki-20250220-pages-articles huggingface dataset:
Homotherium

Homotherium oli sapelihammaskissasuku, jonka edustajia eli noin kolme miljoonaa – 10 000 vuotta sitten Euroopassa, Aasiassa, Afrikassa ja Amerikassa. Tunnetuin Homotherium oli Homotherium serum Pohjois-Amerikassa. Homotheriumin sapelimaiset yläkulmahampaat olivat lyhyemmät kuin Smilodonilla. Ne olivat kuitenkin kestävämmät kuin Smilodonilla, joten Homotherium pystyi tappamaan saaliinsa tarttumalla sitä kurkkuun ja pitämällä kiinni, kuten nykyiset leijonat tekevät. Smilodon taas haavoitti saaliinsa sapelihampaillaan ja odotti sitten sen kuolevan verenvuotoon, sillä sen pitkät kulmahampaat murtuisivat, jos se kamppailisi saaliinsa kanssa. Lajien saalistustavat erosivat siis toisistaan. Homotherium oli nopea juoksija, ja sen leuat olivat yhtä vahvat kuin tiikerillä. Homotherium pyydysti muun muassa mammutin poikasia, antilooppeja, puhveleita ja mahdollisesti myös ihmisen esi-isiä. Teksasista, Friesenhahn Cave-luolasta, on löydetty Homotheriumin entinen pesäpaikka, johon ne olivat tuoneet paloiteltuja nuorten, noin kaksivuotiaiden mammuttien (kooltaan kafferipuhvelin kokoluokkaa) ruhoja. Homotherium hävisi Afrikasta 1,5 miljoonaa vuotta sitten, Euraasiasta 50 000 vuotta sitten ja Pohjois-Amerikasta 10 000 vuotta sitten. == Homotheriumin lajeja == *Homotherium serum *Homotherium latidens *Homotherium aethiopicum *Homotherium hadarensis *Homotherium nestianus *Homotherium nihowanensis *Homotherium sainzelli *Homotherium ultimum *Homotherium crenatidens *Homotherium cenatidens == Lähteet == == Aiheesta muualla == *Internet Archive: Sabre- toothed Cats at Lioncrusher’s Domain Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Kissaeläimet
Rett Saapas

Rett Saapas -yhtye oli kotoisin Alavudelta. Rett Saappaan primus motorina toimi jo edesmennyt Kari "Lexa" Levola (1958–2005). Yhtye voitti rockin SM- kisoissa uuden aallon sarjan vuonna 1978. Levolan kirjoituskonesoolo teki tuolloin tuomaristoon ja lehdistöön lähtemättömän vaikutuksen. Rett Saappaasta tuli myöhemmin Bingoksi Lämmin. ==Kirjallisuutta== * Seppo Bruun, Jukka Lindfors, Santtu Luoto, Markku Salo: Jee, jee, jee. Suomalaisen rockin historia, WSOY 1998 Luokka:Suomalaiset rockyhtyeet
Paraceratherium

Paraceratherium on sukupuuttoon kuollut nisäkässuku, joka eli Aasiassa oligoseenilla. Paraceratherium-suvun on joskus katsottu sisältävän suurimmat koskaan eläneet maanisäkkäät.BBC: Paraceratherium Vuonna 1989 Paraceratherium asiaticum -lajin (silloin nimellä Indricotherium transouralicum) painoksi arvioitiin 34 tonnia, mutta myöhemmät painoarviot ovat olleet tätä matalampia. Vuonna 2022 julkaistun arvion mukaan painavimmat Paraceratherium-lajit olivat noin 14 tonnin painoisia. Samaan Paraceratheriidae-heimoon kuuluva Dzungariotherium oli kuitenkin painavampi: sen paino ylsi ehkä jopa 20 tonniin. Vaikka Paraceratherium ei ollut kaikista suurin maanisäkäs, oli se silti suurimpien joukossa. Se kuului Paraceratheriidae-heimoon, jonka edustajat saavuttivat äärimmäisiä mittoja oligoseeniepookilla ennen ryhmän sukupuuttoa. Paraceratherium kuului samaan yläheimoon kuin sarvikuonot, mutta elämäntapa oli enemmän kirahvien tapainen, koska ne söivät lehtiä puista. Suku tunnetaan myös nimillä Indricotherium ja Baluchitherium, koska fossiililöytöjä on nimetty eri tavoin. == Lajit == Vuonna 2021 Paraceratherium-sukuun luokiteltiin kuusi lajia: * Paraceratherium asiaticum * Paraceratherium bugtiense * Paraceratherium grangeri * Paraceratherium huangheense * Paraceratherium lepidum * Paraceratherium linxiaense == Lähteet == == Aiheesta muualla == * Discovery Channel - Answers from Dr. Mikael Fortelius * Hyracodontidae: Indricotheriinae and Synonyms of Paraceratherium transouralicum - Mikko's Phylogeny Archive - follows Lucas and Sorbus Luokka:Esihistorialliset nisäkkäät Luokka:Kavioeläimet
Franziska van Almsick

Franziska ”Franzi” van Almsick (s. 5. huhtikuuta 1978 Itä-Berliini, Saksan demokraattinen tasavalta) on saksalainen uimari. == Ura == Almsick nousi maailman huipulle jo 14-vuotiaana ja voitti urallaan kaksi maailmanmestaruutta sekä peräti 21 Euroopan mestaruutta. Neljällä hopea- ja kuudella pronssimitalillaan hän on olympiahistorian eniten mitaleja ilman kultamitalia saavuttanut urheilija. Almsick päätti kilpauransa vuoden 2004 olympialaisten jälkeen. == Saavutuksia == * 1992 olympialaisissa Barcelonassa hopeaa 200 m vapaauintissa ja 4 × 100 m sekauintiviestissa, pronssia 100 metrin vapaauintissa ja 4 × 100 m vapaauintiviestissä, 1992 nuorten EM-kisoissa kuusi kultaa * 1993 EM-kisoissa kuusi kultaa ja yksi hopea * 1994 MM-kisoissa kulta (200 m vapaauinnista ME-ajalla 1.56,78), hopea ja kaksi pronssia * 1995 EM- kisoissa viisi kultaa ja yksi hopea * 1996 olympialaisissa Atlantassa hopeaa 200 metrin vapaauinnissa ja 4 × 200 m vapaauintiviestissä, pronssia 4 × 100 m vapaauintiviestissä * 1998 MM-kisoissa kulta ja hopea, lyhyen radan EM- kisoissa hopea * 1999 EM-kisoissa kaksi kultaa ja yksi hopea * 2000 olympialaisissa Sydneyssä yksi pronssi 4 × 200 m vapaauintiviestissä * 2002 EM-kisoissa viisi kultaa, ME:t 200 m vapaauinnissa (1.56,64) ja 4 × 100 m vapaauintiviestissä (3.36,00) * 2004 olympialaisissa Ateenassa pronssia 4 × 200 m vapaauintiviestissä ja 4 × 100 m sekauintiviestissä == Lähteet == == Aiheesta muualla == * Kotisivut * Luokka:Saksalaiset olympiamitalistit Luokka:Saksalaiset uimarit Luokka:Vuonna 1978 syntyneet Luokka:Elävät henkilöt
Montenegrolaiset

Montenegrolaiset ovat eteläslaavilainen ihmisryhmä, jonka pääasiallinen asuma- alue käsittää Montenegron. Montenegrolaisten kansallisuus on usein ollut kiistakysymys ja usein heitä on pidetty vain yhtenä serbien heimona. Kuitenkin vuodesta 1948 lähtien Jugoslaviassa ihminen saattoi halutessaan ilmoittaa kansallisuudekseen montenegrolaisen. Kommunismin romahtamisen jälkeen ajatus itsenäisestä montenegrolaisesta kansallisesta identiteetistä on herännyt itsenäisyysmielisten montenegrolaisten keskuudessa. Vielä nykyäänkään selkeää rakoa serbien ja montenegrolaisten välillä ei ole, koska ryhmät muun muassa puhuvat yhteistä kieltä. Esimerkiksi monet tunnetut serbit kuten Slobodan Milošević, Radovan Karadžić ja Vuk Karadžić ovat montenegrolaisia. Yhtenä erona näiden kansojen välillä on kuitenkin aakkoset, Montenegrossa käytetään latinalaisia kirjaimia ja Serbiassa kyrillisiä. Luokka:Slaavit Luokka:Montenegron etniset ryhmät
Maestro

Maestro voi tarkoittaa seuraavia: * kapellimestari * kunnioittava nimitys taitavalle tekijälle tai osaajalle (erityisesti musiikissa ja taiteissa käytetty) * Maestro, ohjelmisto ja ohjelmistotalo * Maestro, pankkikortti Mastercard-järjestelmässä * Maestro, entinen ravintolaviihde- ja karaokeohjelmisto * Maestro 31, purjevenemalli * Maestro – tikusta asiaa, televisiosarja * Maestro, Bradley Cooperin ohjaama elokuva vuodelta 2023 * henkilöitä: ** Mía Maestro (s. 1978), argentiinalainen näyttelijä ** Maestro Piero (n. 1300–1351), italialainen säveltäjä ** Maestro (s. 1980), yhdysvaltalainen tuottaja (oik. Vaushaun Brooks).
A Comarca da Sertã

A Comarca da Sertã on portugalilainen Sertãssa viikoittain julkaistava paikallislehti. Lehden ensimmäinen numero ilmestyi 9. toukokuuta 1936. Lehteä johtaa João Miguel ja sen omistaa Verde Press - Edições, Lda. Luokka:Portugalilaiset sanomalehdet
Valentina Matvijenko

Valentina Ivanovna Matvijenko (o.s. Tjutina, , s. 7. huhtikuuta 1949) on venäläinen poliitikko ja diplomaatti, joka on etniseltä taustaltaan mokšalainen. Vuosina 2003-2011 Matvijenko toimi Pietarin kuvernöörinä. Syyskuusta 2011 hän on Venäjän parlamentin ylähuoneen puheenjohtaja, ja siirtoa pidetään yleisesti alennuksena, vaikka virka on muodollisesti maan kolmanneksi merkittävin tehtäväYle, uutiset. Hän on kotoisin Šepetivkan kaupungista, nykyisin H'melnytskyin alueelta Länsi-Ukrainasta. Hän valmistui 1972 Leningradin farmaseuttisesta instituutista ja 1985 keskuskomitean sosiaalitieteiden akatemiasta. Hän työskenteli Leningradin Komsomolin Petrogradin piirissä ja nousi sen johtoon. 1984 hän siirtyi Krasnogvardeiskin piirin komitean johtoon ja 1986 Leningradin kansanedustajien toimeenpanevan komitean varapuhemieheksi, 1989 korkeimman neuvoston naisten, perheiden, lasten ja äitien asioiden komitean puhemieheksi. Vuonna 1991 hänet lähetettiin Neuvostoliiton edustajaksi Maltaan, joka 1992 muuttui Venäjän federaation edustajan toimeksi. Hän oli tehtävässä vuoteen 1994. Matvijenko toimi erikoislähettiläänä ja Venäjän ulkoministeriössä, vuodet 1997–1998 lähettiläänä Kreikassa. Syyskuussa 1998 hänet nimitettiin varapääministeriksi, ja siitä tehtävästä hänet nimitettiin 19. maaliskuuta Venäjän federaation presidentin täysivaltaiseksi edustajaksi luoteisessa federaalisessa piirikunnassa. Lokakuussa 2003 hänet valittiin Pietarin kuvernööriksi (pormestari) Vladimir Jakovlevin seuraajaksi. Matvijenko sai äänistä 63,12 prosenttia. Matvijenko on naimisissa ja hänellä on poika. Hän puhuu sujuvasti saksaa ja englantia. Toukokuussa 2006 Venäjän turvallisuuspalvelu FSB ilmoitti paljastaneensa suunnitelman murhata Matvijenko. Kaksi pidätettyä olivat islaminuskoon kääntyneitä venäläisiä Hizb ut-Tahririn jäseniäper Jerusalem Post, q.v., joiden hallusta löydettiin räjähteitä. Vastustajien mukaan kyseessä oli pelkkä julkisuustemppu. == Kunnianosoituksia == * Suomen Leijonan ritarikunta suurristi (Suomi, 2009) Suomen tasavallan presidentti Tarja Halonen myönsi Matvijenkolle Suomen Leijonan ritarikunnan suurristin vuonna 2009. ==Katso myös== *Moby Dick (terminaali) *Vladimir Kogan ==Lähteet== ==Aiheesta muualla== * biografia venäjäksi * englanniksi (vanhempi) Luokka:Neuvostoliittolaiset kommunistit Luokka:Neuvostoliiton korkeimman neuvoston puhemiehistön jäsenet Luokka:Neuvostoliiton kansanedustajien kongressin jäsenet Luokka:Venäläiset poliitikot Luokka:Venäjän liittoneuvoston jäsenet Luokka:Venäjän federaation kuvernöörit ja aluejohtajat Luokka:Vuonna 1949 syntyneet Luokka:Elävät henkilöt
Solvay

Solvay voi tarkoittaa: * Solvay, kylä Yhdysvalloissa New Yorkin osavaltiossa Onondagan piirikunnassa * Solvay Business School, yksityisen Université libre de Bruxellesin kauppakorkeakoulu Brysselissä * Ernest Solvay, kemisti, Solvayn menetelmän kehittäjä ** Solvay, belgialainen lääke- ja kemikaalivalmistaja ** Solvayn menetelmä, soodan valmistusmenetelmä ** Solvay-konferenssi, Ernest Solvayn perustama fysiikan ja kemian kokous
Iskelmä Janne

Iskelmä Janne on Hämeenlinnassa, Janakkalassa ja Hattulassa toimiva paikallisradio, jonka omistaa Alueradiot Sastamala Oy. Se kuuluu taajuudella 101,7 MHz. Kohderyhmänä on kuuluvuusalueen 30-55-vuotias väestö. Kuuluvuusalueella asuu 90 000 asukasta. Kanava liittyi Iskelmä-ketjuun vuoden 2004 alusta. Ennen liittymistään kanava toimi nimellä Radio Janne. Iskelmä Jannelta kuuluu Iskelmän ohjelmiston lisäksi Hämeen Sanomien sähkeuutisia arkisin viidesti päivässä, arkisin kahdesti lähetettävää paikallismakasiinia ja Hämeenlinnan seudun urheilu-uutisia. Syksystä 1989 asti taajuudella kuuluneet Hämeenlinnan Pallokerhon suorat otteluselostukset siirtyivät Radio City Hämeenlinnalle syksyllä 2016. Kanavaa lähetetään Hämeenlinnassa Telemast Nordicin Myllymäen mastosta 105 metrin korkeudesta. Lähetysteho on 500 wattia.http://www.ficora.fi/index/palvelut/palvelutaiheittain/tvjaradiotoiminta/paikallisradioluettelo/radioasemat.htmlhttp://www.hameensanomat.fi/asiakaspalvelu/iskelma- janne/kuuluvuus Kanavaa voi kuunnella alueella myös kaapelin kautta taajuudelta 102,9 MHz. ==Taajuudet== Hämeenlinna: 101,7 MHz (Kaapelissa: 102,9 MHz) ==Lähteet== ==Aiheesta muualla== *Virallinen sivusto *Iskelmä Janne Iskelmä.fi:ssä Luokka:Suomalaiset radioasemat Luokka:Hämeenlinnan media Luokka:Paikallisradiot
Hyytymä

Hyytymä tarkoittaa nestemäisen aineen kiinteytymistä sillä tavalla, ettei sitä voi pitää enää nesteenä. Hyytymisen mekanismi voi olla esimerkiksi *kemiallinen reaktio *kuivuminen *jäätyminen Veren hyytymä on haavoihin ja ruhjeisiin kemiallisen reaktion synnyttämä kerros kiinteytynyttä veriplasmaa. Hyytymän tarkoitus on suojata haavaa ulkopuolelta ja estää verenvuoto. Nesteseos, jossa on veteen liuenneena tai sekoittuneena muita aineita, hyytyy, kun siinä oleva vesi haihtuu ja jäljelle jäänyt aines on kiinteää. Nesteissä hyytymä syntyy myös, kun nesteen pintalämpötila laskee alle jäätymispisteen. Nesteen pintaan muodostuu tällöin kiinteää ainetta. Luokka:Lääketiede Luokka:Termodynamiikka Luokka:Kemialliset reaktiot
Verenseisautus

Verenseisautus on kansanparannuksen ja šamanismin tapa seisauttaa verenvuoto haavasta. Verenseisautus tapahtuu loitsujen tai rukouksen avulla, sanan voimalla. Ilmiö tunnetaan kirjallisuuslähteiden mukaan eri puolilla maailmaa. Sitä ei ole juurikaan tutkittu lääketieteellisesti. Plasebovaikutusta lukuun ottamatta tehdyissä vaikuttavuustutkimuksissa ei ole löydetty todisteita verenseisautuksen vaikuttavuudesta. Verenseisautusta on tutkittu enemmän folkloristiikan, uskontotieteen, etnologian, sosiologian ja kulttuuriantropologian kuin lääketieteen näkökulmasta. Suomalaisen tai karjalaisen verenseisauttajan verenseisautussanat olivat usein kalevalamittainen loitsu tai rukous. Rukouksen tai loitsun muoto riippui siitä, hakiko parantaja voimansa jumalasta vai kalevalaiseen tapaan luonnosta. Loitsussa kerrottiin usein, että veren tarkoituksen ja kotipaikan tuli olla ihmisessä. Sanat saattoivat sisältää myös verenvuodosta kärsivän nimen ja syntymäajan. Kalevalan yhdeksännessä luvussa Ukko lukee haavoittuneelle Väinämöiselle verenseisautussanat: Verenseisauttajia on edelleen muun muassa Keski-Pohjanmaalla yleisesti. Sikäläisen uskomuksen mukaan verenseisautuksen teho perustuu salaisiin, Raamatusta tai Kalevalasta peräisin oleviin sanoihin, joita on kolmea eri vahvuutta. Sanojen ääneenlausuminen on kiellettyä, ja ne menettävät tehonsa julkistettaessa. ==Katso myös== *Veren synty ==Lähteet== Luokka:Kansanparannus Luokka:Suomalainen kansanparannus Luokka:Kansanperinne
Lukkari

pienoiskuva|250px|Karl Emanuel Jansson, Vanha lukkari, 1874 Lukkari (alk. ruotsin klockare) oli alun perin seurakunnan kellonsoittaja ja myöhemmin kirkonvartija, kirkonpalvelija ja lasten opettaja,"lukkari" Kielitoimiston sanakirjassaNykysuomen etymologinen sanakirja, s. 430 ja 634 joka toimi papin apulaisena. Nimitys viittaakin kellojen soittamiseen ja se on lainaa ruotsin sanasta klockare, joka tulee sanasta klocka, ”kello”. Lukkarin velvollisuuksiin kuului kirkkoherran apulaisena kuljettaa papiston kirjeitä ja tuomiokapitulin määräyksiä pappilasta toiseen. Viestijärjestelmää kutsuttiin lukkarinpostiksi. Lukkarin muut tehtävät kuuluvat nykyään pääosin suntiolle. Lukkari-sanan merkitys kuitenkin muuttui vähitellen, ja sitä käytettiin pitkään merkityksellä kanttori, mutta tämäkin merkitys on jo vanhentunut. Kanttorilla oli tehtäviä esimerkiksi kinkereillä"kinkerit" Kielitoimiston sanakirjassa ja silloin tätä nimenomaan kutsuttiin yleensä lukkariksi. Sanan merkitys siis muuttui vähitellen alkuperäisestä kellonsoittajasta ja tarkoitti ensin myös kirkonpalvelijaa ja sitten myös lasten opettajaa. Kun rooli kasvoi muussa kansanopetuksessa, kuten kinkereillä, työn teki useimmiten kanttori, mutta nimitys jäi. Vuoden 1869 kirkkolaki teki lukkarin virasta kirkkomuusikon viran. Lukkarin tehtäviksi säädettiin veisuun johtaminen jumalanpalveluksissa ja muissa toimituksissa, koraalilaulun opettaminen rippikoululaisille, avustaminen lasten lukemaan opettamisessa ja jotkin kirkon vahtimestarin toimet. Lukkarin virkaan voitiin yhdistää urkurin virka, jos kirkkoherra ja seurakunta asiasta niin sopivat. Urkurin tehtävänä oli säestää veisuuta jumalanpalveluksissa ja kirkossa järjestetyissä tilaisuuksissa. Yhdistetyn viran hoitajaa kutsuttiin lukkari-urkuriksi ja myöhemmin alettiin käyttää nimitystä kanttori-urkuri. Unilukkariksi kutsuttiin leikillisesti suntiota tai muuta kirkonpalvelijaa, joka pitkällä kepillä herätteli nukahtaneita jumalanpalvelukseen osallistujia. Tämä tehtävä oli kirkonpalvelijalla siihen aikaan kun seurakuntalaisten kirkossa käyminen oli pakollinen velvollisuus. Suomalaisen kirjallisuuden tunnettu lukkarihahmo on Aleksis Kiven Seitsemässä veljeksessä. Hänen luokseen veljekset hakeutuivat saadakseen seurakuntalaisen tarvitseman vähimmäissivistyksen: lukutaidon, sitä kautta rippikoulun ja tärkeimmän – akanottoluvan. Tässä kohdin Kivi kuvaa lukkarin ankarana opettajana, joka kohtelee veljeksiä jopa sadistisesti. Lopulta nämä pakenevatkin hänen luotaan. Romaanin lopulla lukkari on arvostettu sovittelija ja puhemies veljesten ja Toukolan poikien välillä; hän toimii myös auktoriteettina Juhanin ja Venlan kihlautumista pohdittaessa. ==Lähteet== == Aiheesta muualla == Luokka:Kirkolliset virat Luokka:Suomen evankelis- luterilaisen kirkon tehtävät ja arvot
Toivo

Toivo voi tarkoittaa ainakin seuraavia asioita: * toivo, tunne * toivo, uskonnollinen käsite * Toivo, suomalainen miehen etunimi * Toivo, muun muassa seuraavien henkilöiden sukunimi: ** Herman Andimba Toivo ya Toivo (1924–2017), namibialainen poliitikko ** Nelli Toivo (s. 1989), suomalainen pika- ja aitajuoksija ** Noora Toivo (s. 1989), suomalainen aitajuoksija ** Raisa Maria Toivo (s. 1972), suomalainen historioitsija ** Riku Toivo (s. 1989), suomalainen jääkiekkoilija * Toivo, useita laivoja: ** Toivo, oululainen vuonna 1871 vesillelaskettu purjealus ** Toivo (kuunari) oululainen vuonna 1883 vesillelaskettu purjealus ** Toivo, Aholansaaren vesibussi * Toivo, työväentalo Pirkkalassa * Toivo, Valvomo-yhtyeen studioalbumi vuodelta 2008 * Toivo, Jarkko Martikaisen sooloalbumi vuodelta 2009 * Toivo, Waltteri Torikan studioalbumi vuodelta 2020 * Toivo & Toivo, Joensuun yliopiston ylioppilaskunnan kaupan nimi 1980- ja 1990-luvuilla; kaupassa toimi myös kehitysmaakauppa (nimi tuli namibialaisesta sukunimestä). Kaupan nimi muuttui Toivo & Data -nimiseksi, kun myyntivalikoimaan tuli tietokoneita. Liike toimi 1988-1992. Joensuun ylioppilaslehti 10.9.2008 * Halsuan Toivo, urheiluseura * Toivo Group, kiinteistösijoitusyhtiö * Teatteri Toivo, helsinkiläinen teatteriseurue. == Lähteet ==
Zairen maakunta

Zaire on Angolan maakunta, joka sijaitsee maan luoteisosassa. Sen pinta-ala on 37 300 neliökilometriä ja siellä asui vuoden 2019 arvion mukaan 698 521 ihmistä. Maakunnan pääkaupunki on Mbanza Kongo (entinen São Salvador) ja toinen merkittävä kaupunki on nimeltään Soyo. Soyo on maakunnan suurin kaupunki. Zairessa on trooppinen ilmasto. Nimi Zaire tulee kongon kielen sanasta nzaadi, joka tarkoittaa jokea. Samaa nimeä käytettiin myös Kongon demokraattisen tasavallan nimenä vuosina 1971–1997. == Zairen kunnat == Zairen maakuntaan kuuluu kuusi kuntaa. * Cuimba * Mbanza Kongo * Nóqui * N'Zeto * Soyo * Tomboco == Zairen elinkeinot == * öljyntuotanto * kaivannaiset: asfaltti, rauta, fosfaatti, lyijy ja sinkki * kalastus * karjan kasvatus * rakennusmateriaalien tuotanto * maanviljely: cashew-pähkinä, kassava, risiiniöljy, sitrushedelmät, kahvi, durra, palmuöljy, ananas, maapähkinä, riisi, soijapapu, bataatti == Lähteet == Luokka:Angolan maakunnat
Malanjen maakunta

Malanje on Angolan maakunta, joka sijaitsee maan pohjoisosassa. Sen pinta-ala on 86 500 neliökilometriä ja siellä asui vuoden 2019 arvion mukaan noin 1 141 000 asukasta. Maakunnan pääkaupunki on Malanje. Naapurimaakuntia ovat Lunda Norte ja Lunda Sul idässä, Bié etelässä, Cuanza Sul ja Cuanza Norte lännessä sekä Uíge pohjoisessa. Koillisessa Malanjella on rajaa Kongon demokraattisen tasavallan kanssa. Maaston korkeus vaihtelee 500 ja 1 500 metrin välillä. Ilmasto on pääosin kostea. Sadekausi on elokuusta toukokuuhun. Keskimääräinen lämpötila vaihtelee 20 °C ja 25 °C välillä. Maakunta on jaettu 14 kuntaan. == Lähteet == Luokka:Angolan maakunnat
Maanantaimielenosoitukset

Maanantaimielenosoitukset () olivat Saksan demokraattisessa tasavallassa 1989–1990 pidettyjä rauhanomaisia mielenosoituksia tasavallan hallintoa vastaan. Mielenosoitukset alkoivat Leipzigin Nikolainkirkossa pidetyn rukoushetken jälkeen ihmisten keräännyttyä Karl Marx Platzille. Mielenosoituksissa vaadittiin muun muassa vapaata liikkumisoikeutta ja vapaita vaaleja. Mielenosoitukset levisivät muihin Saksan kaupunkeihin. Käänteentekevä oli 9. lokakuuta 1989 järjestetty rauhankokous ja mielenosoitusmarssi, johon osallistui yli 250 000 ihmistä. Ennalta pelättiin tilaisuuden laajenevan väkivaltaiseksi, ja lähistölle oli koottu turvallisuusjoukkoja ja ruumissäkkejä. Herkässä tilanteessa leipzigilainen kapellimestari Kurt Masur toimi ratkaisevalla tavalla. Hän kutsui asuntoonsa hallitsevan Saksan sosialistisen yhtenäisyyspuolueen (SED) kolme pääsihteeriä ja sopi heidän kanssaan, että ennen tilaisuutta radiossa korostetaan mielenosoituksen rauhanomaista luonnetta. Mielenosoituksesta ei tullut väkivaltaista. Leipzigin tapahtumasta tuli esikuva DDR:n rauhanomaiselle kumoukselle. Mielenosoituksien kuuluisin iskulause oli ”Wir sind das Volk!” (suom. ”Me olemme kansa”.) Mielenosoituksien yläpuolella leijui sotilaallisen väliintulon uhka, mutta hallitus ei ryhtynyt siihen. Mielenosoitukset päättyivät maaliskuussa 1990 vaaleihin, jotka olivat ensimmäiset vapaat vaalit Saksan demokraattisessa tasavallassa. Myöhemmin samaa nimeä käytettiin elokuussa 2004 alkaneista mielenosoituksista sosiaaliturvan Hartz IV -uudistuksia vastaan. ==Katso myös== *Saksan jälleenyhdistyminen == Lähteet == == Aiheesta muualla == Luokka:Saksan demokraattinen tasavalta Luokka:Leipzigin historia Luokka:Mielenosoitukset ja levottomuudet
Full Members Cup

Full Members Cup oli englantilaisen jalkapallon cup-kilpailu, jota järjestettiin vuodesta 1985 vuoteen 1992. Full Members Cup tunnettiin myös cupia sponsoroivien yritysten nimien mukaisesti Simod Cupina (1987–1989) sekä Zenith Data Systems Cupina (1989–1992). Full Members Cupin perustamisen syynä oli Heysel-stadionin onnettomuus, jonka seurauksena englantilaisilta jalkapalloseuroilta kiellettiin osallistuminen Euroopan cup-kilpailuihin. Full Members Cup ei kuitenkaan saavuttanut arvostusta, ja se lakkautettiin seitsemän kauden jälkeen. ==Full Members Cupin loppuottelut== * 1986 – Chelsea 5 Manchester City 4 * 1987 – Blackburn Rovers 1 Charlton 0 * 1988 – Reading 4 Luton 1 * 1989 – Nottingham Forest 4 Everton 3 * 1990 – Chelsea 1 Middlesbrough 0 * 1991 – Crystal Palace 4 Everton 1 * 1992 – Nottingham Forest 3 Southampton 2 Luokka:Englannin jalkapallocupit
Varmentamaton lähde

Varmentamaton lähde on argumentaatiovirhe, jossa väite perustuu lähteeseen jonka olemassaoloa tai luotettavuutta ei voi varmistaa. Tyypillisesti lähde on jollakin tapaa logiikkaa ja tunnettua tietoa parempi. Varmentamattoman lähteen yleiskaava: #X esittää väitteen A, jonka sanoo tulleen lähteestä B, jonka vain X tietää #Y on toista mieltä, muttei voi kiistää X:n lähdettä, sillä se on tuntematon #X on oikeassa Esimerkkejä: Pekka sanoo tulkitsevansa Raamattua oikein, sillä Jumala itse kertoo hänelle oikean tulkinnan. Matti sanoo edesmenneen Sepon olleen pedofiili, sillä tämä oli humalassa paljastanut asian vain hänelle. Luokka:Argumentaatiovirheet
Kuningas Baudouinin stadion

thumb|275px|Kuningas Baudouinin stadion. Kuningas Baudouinin stadion (, ) on urheilustadion Brysselissä, Belgiassa. Se toimii Belgian jalkapallomaajoukkueen kotistadionina sekä yleisurheilun Timanttiliigan (entinen Kultainen liiga) kuuluvan Memorial Van Damme -kilpailun tapahtumapaikkana. Stadion sijaitsee Laekenissa Brysselin luoteisosassa niin sanotulla Heyselin tasangolla, jossa pidettiin maailmannäyttely vuonna 1958. == Historia == Stadion avattiin 23. elokuuta 1930 nimellä Jubilee-stadion (, ). Toisen maailmansodan jälkeen stadionia alettiin kutsua Heyseliksi (, ). Stadionilla järjestettiin jalkapallon Euroopan cupin loppuottelu vuosina 1958, 1966, 1974 ja 1985 sekä cup-voittajien cupin loppuottelu vuosina 1964, 1976 ja 1980. === Heyselin tragedia === Toukokuussa 1985 Heyselillä pelattiin Euroopan cupin loppuottelu italialaisen Juventuksen ja englantilaisen Liverpoolin välillä. Juventus voitti ottelun maalein 1–0, mutta suurin huomio kiinnittyi 39 ihmisen hengen vaatineeseen onnettomuuteen, joka sai alkunsa Liverpoolin fanaattisten kannattajien hyökättyä Juventus-kannattajien kimppuun. Onnettomuuden seurauksena Liverpool suljettiin eurocup-kilpailuista kuudeksi ja muut englantilaisjoukkueet viideksi vuodeksi. === Kunnostaminen ja uusi nimi === Stadionin uudelleenrakennettiin vuosikymmen onnettomuuden jälkeen ja uusia avajaisia vietettiin 23. elokuuta 1995. Nykyisen nimensä stadion sai edesmenneeltä belgialaisten kuninkaalta Baudouin I:ltä. Stadionin nykykapasiteetti on 50 122, ja se on Belgian suurin. Sillä pelattiin vuoden 2000 jalkapallon EM-kilpailuiden avausottelu sekä muita alkulohko-, puolivälierä ja välieräotteluita. == Aiheesta muualla == * Kuningas Baudouinin stadionin esittely Belgian jalkapalloliiton sivustolla Luokka:Belgian jalkapallostadionit Luokka:Brysselin rakennukset ja rakennelmat Luokka:Brysselin urheilu
Indian Wells (täsmennyssivu)

Indian Wells tarkoittaa seuraavia asioita: * Indian Wells, kaupunki Riversiden piirikunnassa Kaliforniassa ** Indian Wells Masters, kaupungissa pelattava tennisturnaus * Indian Wells, kunnallishallinnoton alue Kernin piirikunnassa Kaliforniassa * Indian Wells, aavekaupunki Imperialin piirikunnassa Kaliforniassa * Indian Wells Valley, laakso Mojaven aavikolla Kaliforniassa * Indian Wells, kunnallishallinnoton alue Arizonassa.
Kansainyhteisön kisat 2006

thumb|240px|Avajaisseremonia Melbourne Cricket Ground -stadionilla. Järjestyksessään 18. Kansainyhteisön kisat järjestettiin Australian Melbournessa 15.-26\. maaliskuuta 2006. Kyseessä oli suurin Melbournessa koskaan järjestetty urheilutapahtuma, jättäen varjoonsa jopa kesäolympialaiset vuonna 1956. Kisoissa miteltiin 16 eri urheilulajissa, joista 12 oli yksilö- ja neljä joukkuekilpailuja. Kaikkiaan tapahtumia oli kisoissa 247. Neljässä lajissa kilpailtiin usealla eri osa-alueella: * Vesilajit: uimahyppy, uinti, taitouinti * Pyöräily: ratapyöräily, maantiepyöräily, maastopyöräily * Voimistelu: telinevoimistelu, rytminen voimistelu * Ammunta: pistooli, pienois- ja ilmakivääri, kivääri Muut lajit olivat yleisurheilu, koripallo, maahockey, nurmikeilailu, nyrkkeily, painonnosto, pöytätennis, rugby, squash, sulkapallo, triathlon ja verkkopallo. ==Aiheesta muualla== *Virallinen sivu Luokka:Vuoden 2006 urheilu Luokka:Melbournen urheilu Luokka:Kansainyhteisön kisat
Abruptum

Abruptum oli ruotsalainen black metal -yhtye, joka toimi 1990–2005. Sen perustivat 1990 "It" (Tony Särkkä), All (Jim Berger) ja Ext. Ensimmäisen demon valmistumisen jälkeen vuonna 1990 Ext erotettiin yhtyeestä. It:in mukaan Ext oli järkyttynyt demon "pahuudesta" kuultuaan lopullisen version ja hän liittyi lähimpään seurakuntaan erottuaan yhtyeestä. All olisi jäänyt mukaan yhtyeeseen, mutta hänet pakotettiin eroamaan alkoholiongelmansa takia. It jatkoi yhtyettä sooloprojektinaan kunnes Evil (Morgan Håkansson) liittyi siihen. Abruptum teki sopimuksen Euronymouksen levy-yhtiön Deathlike Silence Productionsin kanssa, joka julkaisi heidän kaksi albumiaan. Euronymouksen mielestä yhtye oli "audial presence of Pure Black Evil" ja It piti Euronymousta "todellisena liittolaisena" Yhtye teki myöhemmin ensimmäisen kappeleen Nordic Black Metal -kokoelmalevylle, joka oli omistettu Euronymouksen muistolle hänen kuolemansa vuoksi. It jätti sekä yhtyeen että koko black metal -musiikin 1996 saatuaan lukuisia sekä henkilökohtaisia että hänen perheeseensä kohdistuvia uhkauksia. Evil piti Abruptumin toiminnassa ja julkaisi musiikkia oman levy-yhtiönsä, Blooddawn Productionsin kautta, kunnes 2005 hän ilmoitti Abruptumin lopettaneen. ==Diskografia== ===Albumit=== *Obscuritatem Advoco Amplectere Me (Deathlike Silence Productions, 1993) *In Umbra Malitae Ambulabo, In Aeternum In Triumpho Tenebrarum (Deathlike Silence Productions, 1994) *Evil Genuis (Hellspawn, 1995) *Vi Sonas Veris Nigrae Malitiaes (Full Moon Productions, 1996) *De Profundis Mors Vas Cousumet (Blooddawn Productions, 2000) *In Ictu Oculi (Blooddawn Productions, 2001) *Casus Lucifer (Blooddawn Productions, 2004) *Maledictum (Blooddawn Productions, 2006) *Potestates Apocalypsis (Blooddawn Productions, 2011) ===EP:t=== *Evil (1991) *De Profundis Mors Vas Consumet (2000) *Maledictum (2008) ===Demot=== *Abruptum (1990) *The Satanist Tunes (1990) *Orchestra of Dark (1991) ==Aiheesta muualla== *Abruptum Allmusic.com-internetsivulla Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Ruotsalaiset black metal -yhtyeet
Deathlike Silence

Deathlike Silence voi tarkoittaa: *Deathlike Silence Productions, norjalainen levy-yhtiö *Deathlike Silence, suomalainen heavy metal -yhtye
Santiago de Cuba

Santiago de Cuba on Santiago de Cuban provinssin pääkaupunki Kuubassa. Se sijaitsee saaren kaakkoisosassa, noin 870 kilometrin päässä Havannasta. Santiago de Cuba on Kuuban toiseksi suurin kaupunki Havannan jälkeen. Se sijaitsee Karibianmeren rannikolla ja on tärkeä satamakaupunki. Vuonna 2006 Santiago de Cubassa asui 426 199 ihmistä. == Historia == Santiago de Cuban perusti espanjalainen tutkimusmatkailija Diego Velázquez de Cuéllar kesäkuun 28 vuonna 1514. Vuosina 1522–1589 Santiago oli Espanjalle kuuluneen Kuuban siirtokunnan pääkaupunki. Ranskalaiset ryöstivät kaupungin 1553, ja englantilaiset 1662. Kaupunki sai vaikutteita ranskalaisilta maahanmuuttajilta, jotka tulivat Haitilta 1700-luvun lopulla. Tämän jälkeen kaupungin kulttuuri oli sekoitus espanjalaista, afrikkalaista ja ranskalaista kulttuuria. Kuuban kansallissankari, runoilija ja kirjailija José Marti on haudattu Santa Efigenian hautausmaalle. Fidel Castro järjesti 26. heinäkuuta 1953 sotilaallisen iskun Santiago de Cuban kaupunkiin Moncadan parakeille, joka oli Fulgencio Batistan hallinnon suurin varuskunta. == Persoonallisuuksia == * Emilio Correa (1953-), nyrkkeilijä, olympiavoittaja vuonna 1972, syntyi Santiago de Cubassa; * Daniel Núñez (1958-), painonnosto, olympiavoittaja vuonna 1980; * Marco Misciagna (1984-), italialainen viulisti ja alttoviulisti, sai Santiago de Cuban kaupungin kunniavieraan tittelin. == Lähteet == == Aiheesta muualla == * Santiago de Cuba Luokka:Kuuban kaupungit
The Eagles Greatest Hits, Vol. 2

The Eagles Greatest Hits, Vol. 2 on rock-yhtye The Eaglesin vuonna 1982 julkaistu kokoelma. Se jatkaa mihin Their Greatest Hits (1971–1975) jäi. Se sisältää kappaleita vuosilta 1976-1980. ==Kappaleet== #Hotel California – 6:30 #Heartache Tonight – 4:25 #Seven Bridges Road – 2:58 #Victim of Love – 4:11 #The Sad Café – 5:32 #Life in the Fast Lane – 4:45 #I Can't Tell You Why – 4:54 #New Kid in Town – 5:04 #The Long Run – 3:42 #After the Thrill is Gone – 4:41 ==Alkuperäisten albumien kappalelähteet== *Hotel California (1976) (1., 4., 6. & 8.) *The Long Run (1979) (2., 5., 7. & 9.) *Eagles Live (1980) (3. & 10.) Luokka:Vuoden 1982 kokoelma-albumit Luokka:Eaglesin albumit
Allen Johnson

Allen Johnson (s. 1. maaliskuuta 1971 Washington) on yhdysvaltalainen pika- aitajuoksija ja eräs kautta aikain menestyksekkäimpiä urheilijoita lajissaan. Ensimmäisen kansainvälisten arvokisojen mitalinsa, väriltään kultaisen, Johnson saavutti Barcelonan MM-hallikisoista 60 metrin aidoista vuonna 1995 ajalla 7,39. Myöhemmin samana vuonna Göteborgin ulkoratojen MM-kisoissa hän voitti mestaruuden 110 metrin aidoissa ajalla 13,00. Atlantan olympialaisissa 1996 hän voitti kultamitalin ajalla 12,95. Johnson voitti kultaa myös Ateenan MM-kisoissa 1997 ajalla 12,93. Ateenan MM-kisoissa hän osallistui myös 4 × 400 metrin viestiin, jossa juoksi alkuerissä Yhdysvaltain joukkueessa, ja sai kultaa kun toisella kokoonpanolla juossut joukkue voitti loppukilpailun. Yhdysvallat kuitenkin menetti voittonsa vuosia myöhemmin Antonio Pettigrew'n dopingtunnustusten jälkeenButler, Mark (toim.): IAAF Statistics Handbook: Moscow 2013. s. 122, 194. IAAF. . Sevillan MM-kisoissa 1999 Johnson selviytyi välieriin, mutta ei osallistunut siihen loukkaannuttuaan lämmittelyssä. Sydneyn olympialaisissa 2000 Johnson sijoittui 110 metrin aitajuoksussa neljänneksi. Edmontonin MM-kisoissa 2001 Johnson palasi kultakantaan juostuaan mestaruuteen ajalla 13,04. Kaksi vuotta myöhemmin Birminghamin MM- hallikisoissa 2003 hän voitti kultaa ajalla 7,47. Samana vuonna Pariisin ulkoratojen MM-kisoissa hän voitti jo neljännen ulkoratojen maailmanmestaruutensa ajalla 13,12. Budapestin MM-hallikisoissa 2004 Johnson voitti jo kolmannen hallimaailmanmestaruutensa ajalla 7,36. Samana vuonna Ateenan olympialaisissa hän kaatui toisissa alkuerissä ja keskeytti. Helsingin MM-kisoissa 2005 Johnson aitoi pronssille ajalla 13,10. Valencian MM- hallikisoissa 2008 hän saavutti hopeaa. Yhdysvaltain mestaruuden vasemmasta silmästään sokea Johnson voitti ulkoradoilla seitsemän kertaa (1996, 1997, 2000, 2001, 2002, 2003, 2005) ja hallissa neljästi (1995, 2002, 2003, 2004). IAAF:n yleisurheilufinaalin hän voitti 2003, 2004 ja 2005 sekä maailmancupin 2006. 178 senttimetriä pitkän ja 70 kilogrammaa painavan Johnsonin ennätys 110 metrin aidoissa on 12,92, minkä hän juoksi vuonna 1996 kahdesti, ja 60 metrin aidoissa 7,36. Hänen valmentajanaan toimi Sylvanues Hepburn.Johnson Yhdysvaltain yleisurheiluliiton sivuilla Johnson lopetti uransa kesällä 2010. ==Henkilökohtaiset ennätykset== :Lähde: WA, Tilastopaja ;Ulkoradat * 100 metriä: 10,41 (1999) * 200 metriä: 20,26 (1997) * 400 metriä: 47,92 (1999) * 110 metrin aitajuoksu: 12,92 (1996) ;Sisäradat * 60 metriä: 6,62 (1998) * 200 metriä: 21,52 (1997) * 50 metrin aitajuoksu: 6,40 (2005) * 60 metrin aitajuoksu: 7,36 (2004) * Pituushyppy: 814 (1993) ==Lähteet== Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Yukmouth

Yukmouth tai Jerold Ellis (s.18. lokakuuta 1974, Oakland, Kalifornia) on yhdysvaltalainen rap-artisti. Hän on toinen jäsen yhtyeestä Luniz. Yukmouth allekirjoitti soolosopimuksen Rap-A-Lot Recordsin kanssa ja julkaisi kolme levyä, joista jokainen myi vähintään 200 000 kappaletta huonosta radio- soitosta huolimatta. Oman levy-yhtiön Smoke-A-Lot Recordsin kautta hän on julkaissut DVD:eitä, sekä niiden soundtrackeja. ==Diskografia== ===Studioalbumit=== * Thugged Out: The Albulation (1999) * Thug Lordz: The New Testament (2001) * Godzilla (2003) * Million Dollar Mouthpiece (2008) * The West Coast Don (2009) * Free at Last (2010) * The Tonite Show: Thuggin' & Mobbin' (2011) * Half Baked (2012) * GAS (Grow and Sale) (2014) ===Yhteisalbumit=== * Block Shit (Tha Gamblazn kanssa) (2001) * In Thugz We Trust (C-Bon kanssa Thug Lordz) (2004) * In Thugs We Trust - Tha Mixtape (C-Bon kanssa Thug Lordz) (2005) (Virallinen mixtape) * Thug Lordz Trilogy (C-Bon ja Spice 1:n kanssa Thug Lordz) (2006) * I'm Good (Killa Klumpin kanssa) (2006) * Killa Thugs (Killa Klumpin kanssa) (2006) * 100 Racks (Messy Marvin kanssa) (2006) ===Kokoelmalevyt=== * Yukmouth presents: United Ghettos Of America vol. 1 (2002) * Yukmouth presents: United Ghettos Of America vol. 2 (2004) * Yukmouth presents: United Ghettos Of America: Eye Candy (2007) ===Mixtapet=== * Million Dollar Mixtape (2005) * The City of Dope Vol. 1 (2007) * Lord of War (2007) ===Luniz=== * Operation Stackola (1995) - Platinaa * Lunitik Muzik (1997) * Silver And Black (2002) * We Are The Luniz (2005) ===The Regime=== * All Out War vol. 1 (2005) (Virallinen mixtape) * All Out War vol. 2 (2005) (Virallinen mixtape) * All Out War vol. 3 (2006) (Virallinen mixtape) ==Filmografia== * Original Gangstas (1996) - Asiakas kahvilassa * Yukmouth presents: United Ghettos Of America (2002) - Esittää itseänsä * Warrior (Myös julkaistu Mexican Blow-nimisenä) (2002) - The Midnight Sun * T9X: The Tech N9ne Experience (2004) - Esittää itseään * Yukmouth presents: United Ghettos Of America vol. 2 (2004) - Esittää itseänsä * Beef 3 (2005) - Esittää itseänsä * Yukmouth presents: United Ghettos Of America: Eye Candy (2007) - Esittää itseänsä * Yukmouth Uncut (2007) * Million Dollar (2007) * Five K One (2010) - Yuk == Aiheesta muualla == * Yukmouthin ja Smoke-A-Lot Recordsin viralliset kotisivut * Yukmouthin sanoituksia * == Lähteet == Luokka:Yhdysvaltalaiset hip hop -artistit Luokka:Vuonna 1974 syntyneet Luokka:Elävät henkilöt
Natallja Safronnikava

Natallja Safronnikava (, , o.s. Vinogradova, s. 28. helmikuuta 1973) on valkovenäläinen pikajuoksija. Lissabonin MM-hallikisoissa 2001 Safronnikava sijoittui 200 metrillä pronssille ajalla 23.17. Samana vuonna hän saavutti pronssia myös Pekingissä järjestetyissä universiadeissa. Birminghamin MM- hallikisoissa 2003 Safronnikava oli 200 metrillä viides ja samana vuonna Pariisin ulkoratojen MM-kisoissa kuudes. Budapestin MM-hallikisoissa 2004 Safronnikava oli alun perin 200 metrillä toinen. Kilpailun voittaja Anastasija Kapatšinskaja kuitenkin kärähti kielletyn stanozololin käytöstä ja menetti kultansa, jolloin Safronnikava nousi maailmanmestariksi. Samoissa kisoissa Safronnikava oli 60 metrillä kahdeksas. Göteborgin EM-kilpailuissa 2006 hän voitti pronssia 4×100 metrin viestissä. ==Henkilökohtaiset ennätykset== (ulkoradoilla) *100 m: 11,05 (1,7) Minsk 28. kesäkuuta 2003 *200 m: 22,68 (0,3) Bremen 24. kesäkuuta 2001 ==Aiheesta muualla== * Luokka:Valkovenäläiset pikajuoksijat Luokka:Vuonna 1973 syntyneet Luokka:Elävät henkilöt
Piikkisiat

Piikkisiat (Hystricidae) on jyrsijöiden heimo, johon kuuluu 11 nykyisin elävää lajia. Lajit tunnetaan parhaiten suojaavista piikeistään. Piikkisikojen piikkien koko ja muoto vaihtelevat, toisilla lajeilla ne näkyvät selvemmin kuin toisilla. Piikit ovat kehittyneet karvoista, ja ne suojaavat eläintä tehokkaasti. Komeimmat piikit ovat Afrikassa ja Aasiassa tavattavilla piikkisioilla (Hystrix-suku). Uhattuina ne kiertyvät osittain kerälle ja ravistelevat piikkejään. Niiden piikit ovat mustavalkoisia ja jopa 50 cm pitkiä. Piikkisikojen piikit eivät ole myrkyllisiä, mutta haavaan voi kehittyä vaarallinen tulehdus. Piikkisiat syövät pääasiassa lehtiä, juuria ja hedelmiä. Usein ne aiheuttavat vahinkoja viljelyksillä ja erityisesti juurikasvimailla. Naaraan kantoaika on noin 100-200 vuorokautta. Piikkisiat saavat kerrallaan yhdestä kahteen poikasta. Piikkisiat voivat elää jopa 17-vuotiaiksi. Piikkisiat ovat yöeläimiä ja ne elävät koloissa tai luolissa. Talvisin piikkisiat liikkuvat vain vähän, mutta talviunta ne eivät nuku. Piikkisika voitaisiin piikkiensä johdosta sekoittaa siiliin, joka kuitenkin on paljon pienempi. Siilin piikit ovat myös lyhyitä ja tasapituisia. Piikkisikoja, joista on käytetty myös nimeä vanhan maailman piikkisiat, ei tule sekoittaa Pohjois- ja Etelä-Amerikassa eläviin samankaltaisiin eläimiin, jotka kuuluvat puupiikkisikojen (Erethizontidae) heimoon. Vaikka heimojen edustajat muistuttavat toisiaan, ne eivät ole erityisen läheistä sukua toisilleen. Puupiikkisioilla on jaloissa isot kynnet ja karvattomat anturat, joilla on hyvä tarttua oksiin. Puupiikkisikojen erikoistunein laji on kierteishäntäpiikkisika, joka elää Keski- ja Etelä-Amerikan metsissä. Sillä on pitkä ja lihaksikas häntä, jonka se kietoo kiipeillessään oksan ympärille lisätueksi. Nisäkäsnimistötoimikunta on ehdottanut, että piikkisikojen heimon suomenkieliseksi nimeksi vaihdettaisiin ”piikikkäät”. Suomen kielen lautakunta on kannanotossaan arvostellut ehdotettua nimeä epähavainnolliseksi.Kotus.fi: Suomen kielen lautakunnan kannanotto Viitattu 8.11.2010. == Lähteet == * Taksonomian lähde: === Viitteet === * Luokka:Seulonnan keskeiset artikkelit
Gabriel Sandu

Niculae Gabriel Sandu (s. ) on Helsingin yliopiston teoreettisen filosofian professori emeritus. Sandu valmistui lukiosta Bukarestissa vuonna 1973 ja opiskeli siellä myös taloustieteen maisteriksi valmistuen 1978 (Academy of Economic Sciences), mutta siirtyi sitten Suomeen. Hän valmistui Helsingin yliopistosta filosofian kandidaatiksi 1984, lisensiaatiksi 1987 ja filosofian tohtoriksi vuonna 1991. Hänen peliteorian logiikkaa käsittelevän englanninkielisen väitöskirjatyönsa, jonka otsikkona oli Studies in game- theoretical logics and semantics, ohjaaja oli professori Jaakko Hintikka. Professorin viran Helsingin yliopistosta Sandu sai vuonna 1998. Vuosina 2004–2007 hän oli tutkimusprofessorina Ranskan Centre national de la recherche scientifiquessa, sitten virkaatekevä filosofian professori 2007–2008 ja professori 2008–2009 Pariisin yliopistossa (Université Paris 1: Panthéon- Sorbonne). Sandu on ollut sekä Suomalaisen Tiedeakatemian että Academia Europæan jäsen vuodesta 2011. Sandu on käsitellyt julkaistuissa artikkeleissaan esimerkiksi kielifilosofiaa, totuusteoriaa sekä logiikkaa. == Lähteet == ==Aiheesta muualla== *Gabriel Sandu Tuhat-tutkimustietokannassa (tuhat.helsinki.fi) *Haku: Sandu, Gabriel (julkaisuja Kansalliskirjaston tietokannasta) (kansalliskirjasto.finna.fi) *Gabriel Sandun sivu yliopistolla (helsinki.fi) Luokka:Romanialaiset filosofit Luokka:Suomalaiset filosofit Luokka:Analyyttiset filosofit Luokka:Kielifilosofit Luokka:Tietoteoreetikot Luokka:Suomalaiset professorit Luokka:Romanialaiset professorit Luokka:Helsingin yliopiston professorit Luokka:Vuonna 1954 syntyneet Luokka:Elävät henkilöt Luokka:Academia Europæan jäsenet
The Documentary

The Documentary on The Gamen virallinen vuonna 2005 julkaistu debyyttialbumi. Se on myynyt maailmanlaajuisesti yli viisi miljoonaa kappaletta ja nousi Yhdysvalloissa albumilistan ykköseksi alkuvuodesta 2005. Yhdysvalloissa levy saavutti tuplaplatinaan oikeuttavan myynnin. Levy on julkaistu CD-levynä ja vinyylinä, sekä GD:nä jonka mukana on DVD-dokumentti. Albumilta julkaistiin singlet kappaleista Westside Story, How We Do, Dreams, Hate It Or Love It ja Put You On The Game. Albumilla on todella nimekkäitä vierailijoita kuten 50 Cent, Mary J. Blige, Nate Dogg, Eminem ja Busta Rhymes. ==Kappaleet== #Intro 0:32 (tuottajat Dr. Dre ja Che Vicious) #Westside Story 3:43 (feat. 50 Cent) (tuottajat Dr. Dre ja Scott Storch) #Dreams 4:46 (tuottaja Kanye West) #Hate It Or Love It 3:26 (tuottajat Cool & Dre) #Higher 4:05 (tuottajat Dr. Dre ja Mark Batson) #How We Do 3:55 (feat. 50 Cent) (tuottajat Dr. Dre & Mike Elizondo) #Don't Need Your Love 4:26 (feat. Faith Evans) (tuottaja Havoc) #Church For Thugs 4:00 (tuottaja Just Blaze) #Put You On The Game 4:14 (tuottaja Timbaland) #Start From Scratch 4:07 (feat. Marsha Of Floetry) (tuottajat Dr. Dre & Scott Storch) #The Documentary 4:11 (tuottaja Jeff Bhasker) #Runnin'4:26 (feat. Tony Yayo) (tuottaja Hi-Tek) #No More Fun And Games 2:37 (tuottaja Just Blaze) #We Ain't 4:46 (feat. Eminem) (tuottaja Eminem) #Where I'm From 3:08 (feat. Nate Dogg) (tuottaja Focus) #Special 3:57 (feat. Nate Dogg) (tuottaja Needlz) #Don't Worry 4:11 (feat. Mary J. Blige) (tuottajat Dr. Dre ja Mike Elizondo) #Like Father, Like Son 5:27 (feat. Busta Rhymes) (tuottaja BuckWild) ==Listasijoitukset== Charts (2005) Peak position Australian virallinen albumilista 42 Itävallan virallinen albumilista 44 Belgian virallinen albumilista 17 Kanadan virallinen albumilista 1 Alankomaiden virallinen albumilista 10 Ranskan virallinen albumilista 7 Saksan virallinen albumilista 11 Irlannin virallinen albumilista 6 Uuden Seelannin virallinen albumilista 3 Norwegian Albums Chart 11 Sveitsin virallinen albumilista 8 Ison-Britannian virallinen albumilista 7 United World lista 1 Yhdysvaltojen Billboard 200 1 ==Singlet== *Westside Story (2004) *Hate It Or Love It (2005) *How We Do (2005) *Dreams (2005) *Put You On The Game (2005) Luokka:Vuoden 2005 albumit Luokka:Vuoden 2005 esikoisalbumit Luokka:The Gamen albumit Luokka:Timbalandin tuottamat albumit
Takaisin maalle – Masjävlar

Takaisin maalle – Masjävlar on Maria Blomin käsikirjoittama ja ohjaama elokuva vuodelta 2004. Blom kirjoitti elokuvakäsikirjoituksen vuonna 2001 ensi-iltansa saaneen oman näytelmänsä pohjalta. Elokuvan ensi-ilta oli Tukholman elokuvafestivaalilla 25. marraskuuta 2004. Se voitti kolme Guldbaggea: elokuva, käsikirjoitus ja naissivurooli. == Juoni == 31-vuotias IT-yrittäjä Mia (Sofia Helin) palaa Tukholmasta isänsä 70-vuotisjuhliin kotiseudulleen Taalainmaalle, Rättvikin lähelle. Maaseutu on tullut yhä vieraammaksi, jopa lapsuudenystävät ja sisarukset tuntuvat kummajaisilta. Mialla on rahaa ja kallis auto, muttei rakkautta. Juhlissa Mia tapaa sukulaisia ja tuttuja. Maalle jäänyt sisar Eivor on katkera menestyneille sisarilleen, Mialle ja Thaimaassa kiihkeän romanssin kokeneelle Gunillalle. == Arvioita == Turun Sanomien Tapani Maskula olisi odottanut nuoren ohjaajan esikoispitkältä jotain näyttävämpää kuin tasapaksua televisiorealismia, mutta sanoo tämän ehkä selittyvän ohjaajan teatteritaustalla ja oman näytelmän sovittamisella elokuvaksi. Silti henkilöhahmotkin jäävät Maskulan mielestä ohuiksi, ja loppuunkaluttuja kliseitä ovat hänestä myös viinalla läträäminen ja pelimannimusiikki. Maskula mietti, että Markku Pölönen tarjoili samat kansalliset kuviot Suomessa paljon paremmin jo kymmenen vuotta aiemmin. == Lähteet == Luokka:Vuoden 2004 ruotsalaiset elokuvat Luokka:Näytelmiin perustuvat elokuvat
Tegla Loroupe

pienoiskuva|Loroupe vuonna 2007. Tegla Loroupe (s. 9. toukokuuta 1973) on kenialainen kestävyysjuoksija. Hän kuuluu kalenjinien heimon pokot-haaraan. Tegla Loroupen maanviljelijäisällä oli neljä vaimoa ja 24 lasta. Lapsuutensa Loroupe vietti peltotöissä veljiensä ja sisariensa kanssa. Seitsemänvuotiaana hän aloitti koulunkäynnin ja juoksi joka aamu paljain jaloin kymmenen kilometrin matkan kouluun. Koulussa hän osoittautui lahjakkaaksi juoksijaksi ja voitti monia itseään vanhempia. Vuonna 1988 Loroupe voitti maastojuoksukilpailun ja hänet valittiin nuorten maajoukkueeseen. MM-kisoissa hän sijoittui sijalle 28. Sittemmin Loroupe on keskittynyt maratonjuoksuun. Vuosina 1994 ja 1995 hän voitti New Yorkin maratonin. Rotterdamin maratonin hän on voittanut vuosina 1997, 1998 ja 1999, Berliinin maratonin 1999, Lontoon ja Rooman maratonin vuonna 2000 ja Lausannen maratonin 2002. Lisäksi hän on voittanut lukuisia puolimaratoneja, muun muassa vuosina 1997—1999 kolme peräkkäistä puolimaratonin maailmanmestaruutta. Aiemmin hän on pitänyt hallussaan maratonin ja tunnin juoksun maailmanennätyksiä. 10 000 metrillä Loroupe on ollut MM-pronssilla kahdesti: 1995 Göteborgissa ja 1999 Sevillassa. Vuonna 1998 hän voitti 10 000 metrillä kultaa hyväntahdon kisoissa. 2000 Sydneyn olympiakisojen aikaan hän kärsi ruokamyrkytyksestä, mutta kilpaili 10 000 metrillä ja maratonilla. == Lähteet == == Aiheesta muualla == * IAAF: Tegla Loroupe - bundle of energy and driving force for peace Luokka:Kenialaiset kestävyysjuoksijat Luokka:Vuonna 1973 syntyneet Luokka:Elävät henkilöt
Gabrial McNair

Gabrial McNair (s. 8. syyskuuta 1973) on yhdysvaltalainen muusikko. Hänet tunnetaan No Doubt yhtyeen torven soittajana, johon hän liittyi vuonna 1993. Tämän lisäksi McNair on soittanut Green Dayssa. Tällä hetkellä McNair soittaa Oslo -nimisessä yhtyeessä kitaraa ja laulaa. Hän on myös ollut No Doubtin keulahahmon Gwen Stefanin sooloalbumin kiertueella mukana. Luokka:Yhdysvaltalaiset kosketinsoittajat Luokka:Yhdysvaltalaiset pasunistit Luokka:Vuonna 1973 syntyneet Luokka:Elävät henkilöt
András Schiff

András Schiff (s. 21. joulukuuta 1953 Budapest, Unkari) on unkarinjuutalainen pianisti ja kapellimestari, joka on ollut vuodesta 2001 Ison-Britannian kansalainen. Hän muutti vuonna 1979 Unkarista Yhdysvaltoihin, jonka kansalaisuutta hän ei saanut. Itävallan kansalaisuuden hän sai 1987, mutta luopui siitä ja muutti 2001 Lontooseen. Schiffin toinen koti on Italian Firenzessä.Helsingin Sanomat 13.12.2012 sivu C1. Schiff johtaa vuonna 1999 perustamaansa Cappella Andrea Barca -kamariorkesteria. Schiff on saanut uransa aikana lukuisia palkintoja ja kunnianosoituksia, esimerkiksi Bartók-palkinnon vuonna 1991, Claudio Arraun muistomitalin vuonna 1994 ja Unkarin valtion korkeimman kunnianosoituksen, Kossuth-palkinnon, vuonna 1996. Vuonna 1990 hän voitti Grammy-palkinnon Johann Sebastian Bachin englantilaisen sarjan levytyksestä. Vuonna 2014 Schiff sai Brittiläisen imperiumin ritarikomentajan arvon.Punt, Rodney: Pianist András Schiff is Knighted, LA Opus 18.6.2014. Viitattu 14.6.2016. Schiffin ohjelmistoon pianistina kuuluvat keskeisimmät pianomusiikin teokset. Hän aloitti vuonna 2004 sarjan, jossa esittää kaikki Ludwig van Beethovenin 32 pianosonaattia aikajärjestyksessä. Schiff esitti kahdeksan konsertin sarjan myös Helsingin juhlaviikoilla 2007,Schiff & Beethoven VIII , Helsingin Juhlaviikot 2007. Viitattu 14.6.2016. ja se julkaistiin ECM-levymerkillä. Levytys nimettiin ehdolle Grammy-palkinnon saajaksi. Schiff on arvostellut ankarasti Unkarin oikeistokonservatiivista nykyhallintoa. Ison-Britannian kansalaisuuden saanut Schiff ilmoitti vuonna 2011, ettei hän palaa enää koskaan Unkariin. Schiff on konsertoinut Radion sinfoniaorkesterin kanssa Helsingissä joulukuussa 2012 ja kesäkuussa 2016.RSO Sir Andras Schiff , RSO kesäkuu 2016. Viitattu 14.6.2016. ==Lähteet== Luokka:Unkarilaiset pianistit Luokka:Unkarilaiset kapellimestarit Luokka:Brittiläiset kapellimestarit Luokka:Grammy-palkinnon saajat Luokka:Vuonna 1953 syntyneet Luokka:Elävät henkilöt